Taman Nasional Wasur iku salah siji taman nasional kang ana ing Papua, Indonésia. Taman Nasional Wasur iku taman nasional kang wujud papan kang teles kang paling amba ing Irian Jaya. Kurang luwih ana 70 % saka ambané taman nasional iki wujud vegetasi savana, liyané wujud vegetasi alas rawa, alas usuman, alas pasisir, alas pring, papan kang akèh suket lan alas rawa sagu kang amba. Werna-warna tetuwuhan kang ana ing alas taman nasional iki kaya ta api-api (Avicennia sp.), tancang (Bruguiera sp.), ketapang (Terminalia sp.), lan kayu putih (Melaleuca sp.).

Taman nasional iki diresmikake dadi taman nasional déning Mantri Kehutanan taun 1990 kanthi amba 308.000 ha. Miturut administratif papréntahan, taman nasional iki mapan ing Kabupatèn Merauke, Provinsi Irian Jaya.

Werna-warna kéwan kang ana ing taman nasional iki kaya ta kanguru wit (Dendrolagus spadix), kesturi raja (Psittrichus fulgidus), kasuari gelambir (Casuarius casuarius sclateri), dara makutha/mambruk (Goura cristata), cendrawasih kuning gedhé (Paradisea apoda novaeguineae), cendrawasih raja (Cicinnurus regius rex), cendrawasih abang (Paradisea rubra), baya banyu tawar (Crocodylus novaeguineae), lan baya banyu asin (C. porosus).

Sangking apik lan akèhé flora lan fauna ing Taman Nasional Wasur, mangka taman nasional iki asring diarani “Serengiti Papua”.

Cathetan sikil

External links 
 WWF Trans Fly savanna and grasslands ecoregion profile